তবে শব্দবাজির দাপট তুলনায় কিছুটা কম ছিল জেলার অন্য গুরুত্বপূর্ণ শহর কালনায়। শহর ছাড়া গ্রামাঞ্চলেও এ বার কিছুটা ভিন্ন চিত্র টের পেয়েছেন এলাকার বাসিন্দারা। মহকুমা প্রশাসন ও পুলিশের দাবি, শব্দবাজির উপর কড়া নজরদারি থাকায় তা অনেকটাই নিয়ন্ত্রণ করা গিয়েছে। কালনা শহর ছাড়া মন্তেশ্বর, পূর্বস্থলীর মতো এলাকায় প্রচুর কালীপুজো হয়৷ সেখানে মাথাব্যথার কারণ হয়ে ওঠে শব্দবাজি৷ কালনা মহকুমা পুলিশের এক আধিকারিক বলেন, 'এ বার আগে থেকেই নজরদারি শুরু করা হয়েছিল৷ কালীপুজোর আগে প্রচুর শব্দবাজি বাজেয়াপ্ত করা হয়৷' মহকুমাশাসক নীতেশ ঢালি বলেন, 'এ বারে শব্দবাজি নিয়ে কড়া নজরদারি রয়েছে৷'